Fati Muhammad

Fati Muhammadchi ẹnẹ ka efu abo k'eju ma kpai abo ejodudu ki chi aktrẹs efu fimu ami akechi Hausa eju ọwọ Northern Nigerian yi ujọ abo ku ma che ifumu ku ma dọ ma ki Kannywood. Ma dọ ru aktrẹs akechi ka k'ẹnwu du ch'ẹnyo nwu kw'iko abakwanẹ ọdọ 2000. Efu ọdọ 2001 abo ujọ Society for Family Health (SFH) fu dọ ta ku ma du inabali otemeje kpogo lugbo ẹnwu kia jẹnwu ọga alọkili ki wa kpai alu ku ma d'eju tọ le. MaSmu du lo ti United Kingdom gbogbk t'ẹgba ki dabi wa oji k'ọla nwu anubi ọdọ mẹfa ta ki lọ ti Niajiria.

 Filmography 
Fati chanẹ ulẹ  ifimu ache nwu kw'ẹgba ejodudu ki du tejugede ka ki ya tene tefu abo kia ch'ifimu ẹgba ki che ọma ọfọ mẹgwẹlu. Ichanẹ kpai eka nwu Tahir Muhammad Fagge, ẹnẹ kia ch'ifumu dufu k'eju mọ wewe efu Kannywood industry, ẹnwu ki d'ẹdọ ki cheefu ujọ abo ifimu. Tahir mu du lo tugbo Ishaq Sidi Ishaq ẹnẹ ka kia du ojibo t'ejugede efu ujọ ma. taki Ishaq Sidi Ishaq fu añwago Fati che efu ifumu ku ma dọ "Da Babu", uña ẹfẹ kpai ijaga i mu du t'ejugede efu ifimu lẹ taki amonẹ mọ kwefu elẹ ẹrẹrẹ. Eyi jẹnwu abo ki bọ efu ujọ ma ki mọ ta ku mach'ukọlọ wewe dama kpai Fati efu ifimu ma. Fati ch'ukọlọ efu ifimu wewe. Ichẹ ka efu ma chi; Sangaya, Zarge, Marainiya, Mujadala, Kudiri, Tutar So, Garwashi, Tawakkali, Gasa, Abadan Da'iman, Zo mu Zauna, Tangarda, Hujja, Al'ajabi, Halacci, Samodara, Zumunci, Murmushin Alkawari, Gimbiya, Bakandamiya, Taskan Rayuwa, Nagoma kpai Babban Gari. Fati ka kakini i ñọ dufu efu ifumu gẹ-n ama i muda d'ọmọ ache dufu ta.

 Ọlayi nwu 
Fati Muhammad n'ọkọ nwu Sani Mai Iska ẹnẹ kia ch'ukọlọ dama kpai efu ọdọ 2002 taki lo ti ojanẹ UK kpai ọkọ nwu todu ukọlọ SFH HIV/AIDS. Anubi ọdọ wewe ma mu kp'ẹda alu ki dabi wa, ichanẹ e ch'ukọlọ kpai ama ch'ifimu, ama i mu ọwọ du no anubi ki n'ọkọ nwu Umar Kanu  ki ch'achọgba akeli Ali Jita. Alu ki kpọkpe kẹ e che ọkọ kpai ọya ma lia ukpoji. Fati i nọma du-n ama i n'ọma ki du kwi orphanage ki dugbo nwu gbogbo ti eñini-i odu nwu chi Muhammad Sani. Efu ọdọ 2019 i du inabali ukibeno uja-ibe kpogo. Fati la ka kakini onwu defu uja-ibe.

 References